《江南曲》
明代·黎遂球

天上月似船，江南船似月。载去当载还，吹落梧桐叶。

新月待新当，燕尾剪残烟。莫打鸳鸯瓦，怕断琵琶弦。

梦郎掷金丸，醒来握莲子。心苦不自知，但得眠来喜。

藕丝抽寄郎，辫作紫骝缰。倘及骑蝴蝶，鞭来过女墙。

行行绕回字，定是今朝至。洗手上高楼，钗头簪茉莉。

开匣见郎书，富贵是归期。扭碎茉莉花，换取金缕衣。

作者简介：（?—1646）广东番禺人，字美周。天启七年举人。再应会试不第。善诗、古文，工画山水。崇祯中，陈子壮荐遂球为经济名儒，以母老不赴。明亡，方应陈子壮荐，为南明隆武朝，兵部职方司主事，提督广东兵援赣州，城破殉难。谥忠悯。有《莲须阁诗文集》。